钦定古今图书集成/方舆汇编/职方典/第1340卷 > 《大埔县志》
## 钦定古今图书集成/方舆汇编/职方典/第1340卷 > 《大埔县志》

近江亭　：在神泉之南，为迎送之所。知县方琦创建，曾广翰重修，圮于《洪水》。

毓春亭　在天印山之北。背枕云谷，面瞰大江。亭之前有方台，可以眺望；右畔有六甲行庖，可以具羞；埔民拟之“醉翁亭” 焉。知县吴思立建，今圮。

聚星亭　在飞云谷之巅，毓春亭之背。知县吴思立建，今圮。

《天印山碑》亭　在山之宾旸坞，亭为藏碑而作，知县吴思立建，后改为邹公庙。

揽辔亭　在三河驿之前。编修王思创建，知县吴思立重修，圮于洪水。

龙泉亭　在田心村龙泉庵之右，又名“驻节亭” ，今圮。

废“申明亭　” 在三河巡司之右。今为民铺舍。